                                                                  8.  pielikums 

atklāta konkursa “Lestenes Brāļu kapu labiekārtošanas darbi” 
(iepirkuma identifikācijas Nr. TNP 2026/83) 

nolikumam

LĪGUMS (PROJEKTS)
Lestenes Brāļu kapu labiekārtošanas darbi
Līguma parakstīšanas datums ir pēdējā pievienotā 

droša elektroniskā paraksta laika zīmoga datums


           Nr. 

Tukuma novada pašvaldība, reģistrācijas Nr. 90000050975, juridiskā adrese Talsu iela 4, Tukums, Tukuma novads, turpmāk šī līguma tekstā saukta “Pasūtītājs”, kuras vārdā saskaņā ar Pašvaldību likuma ___ pantu un Tukuma novada domes 2025. gada 31. jūlija saistošo noteikumu Nr. 25 “Tukuma novada pašvaldības nolikums” ___ punktu rīkojas ___________________, no vienas puses, un

<Izpildītāja nosaukums>, reģistrācijas Nr. <reģistrācijas numurs>, juridiskā adrese: <juridiskā adrese>, turpmāk šī līguma tekstā saukts “Izpildītājs”, kura vārdā saskaņā ar <pilnvarojošā dokumenta nosaukums> rīkojas  <pilnvarotās personas amats, vārds, uzvārds>, no otras puses, 

abi kopā un katrs atsevišķi turpmāk šī līguma tekstā saukti par “Pusēm”, pamatojoties uz Tukuma novada pašvaldības rīkotā atklātā konkursa “Lestenes Brāļu kapu labiekārtošanas darbi”, iepirkuma identifikācijas Nr. TNP 2026/83, turpmāk šī līguma tekstā saukts “Iepirkums”, rezultātiem un Izpildītāja iesniegto piedāvājumu, noslēdz līgumu (turpmāk – Līgums) par šādiem nosacījumiem:
1. Līguma priekšmets
1.1. Pasūtītājs uzdod, bet Izpildītājs pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un normatīvo aktu prasībām apņemas veikt Lestenes Brāļu kapu labiekārtošanas, seguma un teritorijas atjaunošanas darbus (turpmāk – Darbi) Lestenē, Lestenes pagastā, Tukuma novadā (turpmāk – Objekts) atbilstoši Tehniskajai dokumentācijai (Līguma 1. pielikums), normatīvo aktu prasībām un par Tāmē noteiktajiem izcenojumiem un citu Latvijas Republikas normatīvo tiesību aktu prasībām. Darbi sevī ietver visus objektu izbūvei nepieciešamos darbus, darbu vadību un organizēšanu, nepieciešamo materiālu un iekārtu piegādi, izpildu dokumentācijas un citas dokumentācijas sagatavošanu un citas darbības, kas izriet no Līguma un tehniskās specifikācijas - piedāvājuma.

1.2. Darbu veikšanas vieta – Lestenes Brāļu kapi, Lestene, Lestenes pagasts, Tukuma novads.
2. Līguma darbības termiņš

2.1. Līgums stājas spēkā ar tā abpusējas parakstīšanas brīdi un darbojas līdz Pušu saistību pilnīgai izpildei. 

2.2. Darba izpildes termiņš: _______ laikā no Līguma noslēgšanas dienas. Šajā termiņā ieskaita arī visu ar Darba izpildi apliecinošu dokumentu sakārtošanu un Darbu nodošanu Pasūtītājam.
2.3. Darbi tiek uzskatīti par pabeigtiem brīdī, kad abpusēji tiek parakstīts Darbu pieņemšanas – nodošanas akts.

3. Līguma summa un norēķinu kārtība

3.1. Līguma summa ir _______ EUR (summa vārdiem) bez PVN. PVN 21% ir ______EUR  (summa vārdiem). Kopējā līguma summa kopā ar PVN 21% ir _________ EUR (summa vārdiem).  
3.2. Līguma summā ir iekļauti visi Izpildītāja izdevumi, kas saistīti ar Darbu izpildi, t. sk. maksa par pielietotajiem materiāliem un izmantotajām iekārtām, maksa par darbu, normatīvajos aktos noteiktie nodokļi u.c., izņemot pievienotās vērtības nodokli. PVN Pasūtītājs apmaksā saskaņā ar Pievienotās vērtības nodokļa likuma 142. pantā noteikto kārtību.

3.3. Samaksu par Darbu Pasūtītājs veic 20 (divdesmit) dienu laikā pēc Darbu nodošanas – pieņemšanas akta abpusējas parakstīšanas dienas un attiecīga strukturēta elektroniska rēķina saņemšanas, pārskaitot attiecīgo naudas summu uz Līgumā norādīto Izpildītāja bankas kontu. Ja iestājies līguma 5.2., 5.5. punktā noteiktais gadījums, tad 20 dienas noteiktais Līguma summas samaksas termiņš sākas dienā, kad Izpildītājs novērsis Darba trūkumus vai defektus, vai neatbilstību Līgumam. Rēķinam pievieno Līguma 6.2. punktam atbilstošu garantijas laika garantiju.
3.4. Izpildītājs nav tiesīgs pieprasīt Līguma summas izmaiņas vai Līguma izpildes termiņa pagarinājumu sakarā ar nepieciešamiem papildus darbiem, ja šādi papildus darbi ir radušies Izpildītāja Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu.

3.5. Par Līguma summas samaksas dienu tiek uzskatīta diena, kurā Pasūtītājs veicis maksājumu.

3.6. Strukturētu elektronisko rēķinu Izpildītājs nosūta Pasūtītājam uz e-adresi.
3.7. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē, Pasūtītājs 5 (piecu) darba dienu laikā no rēķina saņemšanas informē Izpildītāju par konstatētajām kļūdām, norādot nepieciešamās korekcijas. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto strukturētu elektronisko rēķinu.

4. Pušu pienākumi un tiesības

4.1. Veikt Darbus un nodot tos Pasūtītājam Līgumā norādītajā kārtībā un termiņā. 
4.2. Darbus veikt kvalitatīvi, ievērojot spēkā esošo normatīvo aktu prasības.  

4.3. Izpildītājs atbild par atbilstošas kvalifikācijas personāla iesaistīšanu un sertificētu materiālu izmantošanu Darbu laikā Objektā.

4.4. Pirms Darbu uzsākšanas Objektā Izpildītājs nozīmē Piedāvājumā norādītos Būvdarbu vadītājus. Būvdarbu vadītājus Izpildītājs ir tiesīgs nomainīt pēc Pasūtītāja pamatota pieprasījuma vai ar Pasūtītāja iepriekšēju rakstisku piekrišanu, nozīmējot citu speciālistu ar līdzvērtīgu pieredzi un kvalifikāciju atbilstoši Iepirkumā norādītajām prasībām. 

4.5.  Pirms Darbu uzsākšanas apsekot Objektu, lai nepieļautu kļūdas Darbu procesā. Pirms Darbu uzsākšanas Izpildītājs kopā ar Pasūtītāju veic Objekta foto fiksāžu un par Objekta nodošanu Izpildītājam Darbu izpildei Puses paraksta Objekta pieņemšanas – nodošanas aktu. 
4.6. Izpildītājs apņemas 10 (desmit) darbdienu laikā pēc Līguma noslēgšanas iesniegt Pasūtītājam līguma kopiju ar atkritumu apsaimniekotāju par sadzīves atkritumu un būvgružu izvešanu uz poligonu vai citu atļautu atkritumu apglabāšanas vietu, nodrošinot būvgružu un citu atkritumu savlaicīgu izvešanu, neuzkrājot tos līdz Darbu nobeigumam.

4.7. Atlīdzināt Darbu izpildes laikā Pasūtītājam, trešajām personām vai apkārtējai videi nodarītos tiešos zaudējumus. 

4.8. Veicot Darbus, izpildīt visas normatīvajos aktos paredzētās valsts un pašvaldību iestāžu prasības. 

4.9. Izpildītājs garantē visu ar Objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikas spēkā esošie normatīvi un instrukcijas. Izpildītājs atbild par savu darbinieku rīcību – darba aizsardzības un darba drošības jautājumos, veicot Darbus visā Līguma darbības laikā. 

4.10. Izpildītājam ir pienākums tiesību aktos noteiktajā kārtībā izstrādāt un kārtot Darbu veikšanas dokumentāciju visā Darbu veikšanas laikā, kā arī nodrošināt attiecīgo dokumentu atrašanos Darbu veikšanas vietā, ja šāda prasība ir attiecināma.

4.11. Ja Izpildītājs Darbu laikā veic darbības, kuru rezultātā tiek pasliktināta apkārtējā teritorija, Izpildītājs apņemas 1 (viena) mēneša laikā novērst radušos bojājumus par saviem līdzekļiem. 

4.12. Ja Līgums tiek izbeigts pirms termiņa, Izpildītājs nekavējoties pārtrauc Darbus, par ko tiek sastādīts Darbu nodošanas – pieņemšanas akts, atstāj Objektu drošībā un kārtībā. 

4.13. Izpildītājs nedrīkst Darbus nodot tālāk citiem uzņēmējiem vai darbuzņēmējiem, to iepriekš rakstiski nesaskaņojot ar Pasūtītāju. Izpildītājs apņemas darbu veikšanā izmantot tikai sertificētus būvizstrādājumus, kuri atbilst Latvijas Republikā spēkā esošiem būvnormatīviem un standartiem, ir atbilstoši sertificēti un to atbilstība novērtēta saskaņā ar Latvijas Republikas spēkā esošiem normatīvajiem aktiem. 
4.14. Darbu laikā radušos būvniecības atkritumus (t.sk. noņemto nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumus) drīkst nodot tikai atkritumu apsaimniekotājam, kas Valsts vides dienestā ir saņēmis atbilstošu atļauju un atkritumu pārvadāšanas gadījumā ir reģistrējies būvniecības atkritumu pārvadājumu uzskaites valsts informācijas sistēmā;

4.15. Darbu veikšanas procesā nojauktās konstrukcijas un atgūtie materiāli ir Pasūtītāja īpašums, un Izpildītājs tos par saviem līdzekļiem, kas iekļauti Līguma summā, nogādā Pasūtītāja norādītajās vietās līdz 5 (piecu) km rādiusā no Objekta. Ja Darbu veikšanas procesā nojauktās konstrukcijas un atgūtie materiāli Pasūtītājam nav nepieciešami, tad Izpildītājs tos nogādā uz speciāli paredzētām atkritumu novietnēm. Izpildītājam ir tiesības Darbu veikšanas procesā nojauktās konstrukcijas un atgūtos materiālus izmantot savām vajadzībām, pirms tam saskaņojot to ar Pasūtītāju;

4.16. Izpildītājs patstāvīgi uz sava riska un rēķina nodrošina un veic visu nepieciešamo materiālu, piederumu, iekārtu un aprīkojuma piegādi, kā arī nodrošina pareizu un kvalitatīvu materiālu piederumu un tehnoloģiju izmantošanu Darbu procesā. Pēc Pasūtītāja pieprasījuma Izpildītājam ir pienākums nekavējoties uzrādīt visu Objektā esošo materiālu un iekārtu sertifikātus un pavaddokumentus. 

4.17. Izpildītājs nododot Objektu, to ir pilnībā atbrīvojis no būvniecības atkritumiem, Izpildītāja materiāliem un instrumentiem.

4.18.  Ja, pārbaudot Darbus, kā arī Darbu izpildes vietu, Objektā tiek konstatēts, ka tie neatbilst Līguma noteikumiem vai normatīvo aktu prasībām, Izpildītājam ir pienākums Pasūtītāja norādītajā termiņā uz sava rēķina veikt nepieciešamos labojumus vai darbības, lai nodrošinātu atbilstību noteiktajām prasībām vai novērstu pieļauto pārkāpumu vai nepilnības. 

4.19. Gadījumā, ja Izpildītājs uzskata, ka defekta rašanās nav viņa vaina, viņš par to nekavējoties rakstveidā ziņo Pasūtītājam, sniedzot arī šāda apgalvojuma pamatojumu un pierādījumus. Ja Pasūtītājs nepiekrīt Izpildītāja argumentiem un tik un tā pieprasa novērst defektu, tas ir Izpildītāja pienākums. Izpildītāja atteikšanās gadījumā Pasūtītājs patur sev tiesību defektu novēršanai pieaicināt citu darbu veicēju. Strīda gadījumā Pasūtītājs tiesīgs pieaicināt ekspertu un, ja tiek konstatēs, ka defekta rašanās nav Izpildītāja vaina, Pasūtītājam ir pienākums segt eksperta izdevumus. 

4.20. Izpildītājs ir atbildīgs par visa Līguma izpildei nepieciešamā atbilstošas kvalifikācijas darbaspēka piesaistīšanu, kā arī par visu ar to saistīto izdevumu segšanu. 

4.21. Izpildītājam ir tiesības netraucēti piekļūt Objektam, lai veiktu nepieciešamos Darbus.

4.22. Izpildītājam ir tiesības Līgumā noteiktajā apmērā un kārtībā saņemt samaksu par veiktajiem un Pasūtītāja pieņemtajiem Darbiem. 

4.23. Pasūtītājam ir pienākums nodrošināt Izpildītājam brīvu piekļuvi Objektam.

4.24. Pasūtītājam ir pienākums ievērojot Līgumā noteikto kārtību pieņemt un apmaksāt Darbus.
4.25. Pasūtītājam ir tiesības pieprasīt Izpildītājam iesniegt dokumentu kopijas (kvītis), kas apliecina, ka Izpildītājs ir veicis regulāru būvgružu izvešanu uz sadzīves atkritumu apsaimniekošanas poligonu.

5. Darbu pieņemšanas – nodošana

5.1. Pasūtītājs 5 (piecu) darba dienu laikā pēc Izpildītāja paziņošanas par Darbu pabeigšanu, Izpildītāja klātbūtnē apseko Objektu un paraksta Darbu pieņemšanas - nodošanas aktu. 
5.2. Ja Pasūtītājs Objekta apsekošanas laikā konstatē nepabeigtus Darbus vai nekvalitatīvi paveiktus Darbus, vai normatīviem aktiem neatbilstoši noformētu dokumentāciju, tiek sastādīts akts par konstatētajām neatbilstībām, kuru paraksta Pasūtītāja pilnvarotais pārstāvis un Izpildītājs. Uzņēmējam uz šī akta pamata ir pienākums par saviem līdzekļiem, 5 (piecu) darba dienu laikā no akta sastādīšanas dienas, veikt nepabeigto vai nekvalitatīvi paveikto Darbu izpildi. 
5.3. Darbu pieņemšanas – nodošanas akta parakstīšana neatbrīvo Izpildītāju no atbildības par Darbu defektiem Darbu garantijas laikā, kuri atklājas pēc Objekta nodošanas. 

5.4. Izpildītājs pēc Darbu pabeigšanas, vienlaikus ar Darbu pieņemšanas-nodošanas akta parakstīšanu, nodod Pasūtītājam visu Darbu veikšanas dokumentāciju (ja attiecināms). 

5.5. Ja, pārbaudot Darbus, kā arī Darbu izpildes vietu, tiek konstatēts, ka tie neatbilst Līguma noteikumiem vai normatīvo aktu prasībām, Izpildītājam ir pienākums Pasūtītāja norādītajā laika periodā uz sava rēķina veikt nepieciešamos izlabojumus vai darbības, lai nodrošinātu atbilstību noteiktajām prasībām vai novērstu pieļauto pārkāpumu vai nepilnības. 

6. Garantija

6.1. Izpildītājs ne vēlāk kā 10 (desmit) darba dienu laikā pēc Līguma noslēgšanas kā 3. pielikumu Līgumam pievieno Līguma izpildes nodrošinājumu (bankas garantija vai apdrošināšanas polise) par līgumsaistību izpildi 10 % (desmit procentu) apmērā no Līguma summas (bez PVN). Ja Izpildītājs neiesniedz iepriekš minēto nodrošinājumu noteiktajā termiņā, Pasūtītājam ir tiesības vienpusēji aprēķināt Izpildītājam līgumsodu 50,00 EUR (piecdesmit euro) par katru nokavēto kalendāro dienu un šāds kavējums nav par pamatu Darbu izpildes termiņa pagarinājumam.
6.2. Izpildītājs kopā ar Līguma 3.3. punktam atbilstoši sagatavotu strukturētu elektronisko rēķinu iesniedz Pasūtītājam Darbu garantijas laika garantiju (bankas garantija vai apdrošināšanas polise), kurā norādīts, ka garantijas devējs (kredītiestāde vai apdrošināšanas sabiedrība) maksās Pasūtītājam garantijas summu 5% (piecu procentu) no Līguma summas (bez PVN) pēc pirmā Pasūtītāja pieprasījuma.

6.3. Līguma 6.1. un 6.2. punktos minētajai Līguma izpildes garantijai un garantijas laika garantijai (turpmāk – Nodrošinājums) jāietver vismaz šāda informācija:

6.3.1. Bankas garantijai piemērojami Starptautiskās tirdzniecības palātas (International Chamber of Commerce (ICC) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), apdrošināšanas polisei piemērojams Apdrošināšanas līgumu likums, bet attiecībā uz jautājumiem, kurus neregulē minētie noteikumi, šai garantijai piemērojami Latvijas Republikas normatīvie akti (izņemot Civillikumā noteiktās tiesību normas, kuras regulē galvojuma institūtu); 

6.3.2. Pasūtītāja un Izpildītāja rekvizīti;
6.3.3. Nodrošinājuma devēja nosaukums un rekvizīti;
6.3.4. Līguma, par kuru iesniedz Nodrošinājumu, nosaukums, numurs un noslēgšanas datums;
6.3.5. Nodrošinājuma summa Līguma 6.1. vai 6.2. punktā noteiktajā apmērā;

6.3.6. Nodrošinājuma spēkā stāšanās diena un spēkā esības termiņš, kurš Līguma izpildes garantijai vismaz par 4 (četrām) nedēļām pārsniedz Līguma 2.2. punktā noteikto Līguma izpildes gala termiņu;
6.3.7. Nodrošinājuma devēja (kredītiestādes vai apdrošinātāja) neatsaucama apņemšanās pēc pirmā Pasūtītāja rakstiskā pieprasījuma, kurā norādīts, ka Izpildītājs nav izpildījis savas saistības saskaņā ar Līgumu, norādot kādas saistības nav izpildītas, izmaksāt Pasūtītājam summu Nodrošinājuma summas apmērā 5 (piecu) darbdienu laikā pēc pieprasījuma saņemšanas, nepieprasot no Pasūtītāja papildus pierādījumus vai paskaidrojumus;
6.3.8. Prasības un strīdi, kas saistīti ar Nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
6.4. Nodrošinājums tiks uzskatīts par Līguma noteikumiem neatbilstošu, ja tas paredz: 

6.4.1. Izpildītāja tiesības atsaukt Nodrošinājumu vai jebkādas citas Izpildītāja ierunas tiesības, vai Nodrošinājuma devēja tiesības vai pienākums pirms Nodrošinājuma summas izmaksas Pasūtītājam izmantot Izpildītāja ierunas tiesības;

6.4.2. ka Pasūtītājam ir pienākums pirms pieprasījuma iesniegšanas Nodrošinājuma devējam brīdināt par to Izpildītāju vai pieprasīt Izpildītājam Nodrošinājuma summas samaksu;

6.4.3. noteikts pienākums Pasūtītāja pieprasījumu iesniegt ar kredītiestādes, kas sniedz finanšu pakalpojumus Pasūtītājam, starpniecību vai pienākums pieprasījumam pievienot zvērināta notāra, kredītiestādes, kas sniedz finanšu pakalpojumus Pasūtītājam, vai jebkuras citas trešās personas apliecinājumu par Pasūtītāja pieprasījuma dokumenta parakstītāja paraksta īstenumu vai tiesībām parakstīt pieprasījumu.

6.5. Bankas garantijas devējs ir Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, kura ir tiesīga Latvijas Republikā veikt kredītiestādes darbību.

6.6. Apdrošināšanas polises devējs ir reģistrēta akciju sabiedrība vai Eiropas komercsabiedrība, vai savstarpējas apdrošināšanas kooperatīva sabiedrība, kura ir tiesīga veikt apdrošināšanu Latvijas Republikā.

6.7. Ja Nodrošinājumu iesniedz apdrošināšanas polises veidā, tad papildus Līguma 6.4. punktā minētajam Nodrošinājuma dokumentos norāda arī:

6.7.1. apdrošināšanas prēmijas summas apmēru, tās samaksas kārtību un termiņus, kā arī polises spēkā stāšanās nosacījumus;

6.7.2. apdrošināšanas polises īpašos nosacījumus, ar kuriem tiek grozīti Apdrošinātāja apstiprinātie apdrošināšanas noteikumi, tādējādi nodrošinot šī pielikuma prasību izpildi, nepieļaujot tādus Nodrošinājumam piemērojamos apdrošināšanas noteikumus, kuri, salīdzinājumā ar šajā pielikumā noteiktajām prasībām, paredz Pasūtītājam neizdevīgākus nosacījumus vai nosaka Pasūtītāja ieskatā nepamatotus izņēmumus vai ierobežojumus.

6.8. Ja Nodrošinājumu iesniedz apdrošināšanas polises veidā, tad kopā ar polisi Izpildītājs iesniedz arī polisē noteiktās apdrošināšanas prēmijas pilnā apmērā samaksu apliecinošu dokumentu.

6.9. Ja apdrošināšanas prēmija nav samaksāta apdrošināšanas polisē norādītajā pilnajā apmērā līdz apdrošināšanas polises oriģināla iesniegšanai Pasūtītājam vai apdrošināšanas līgumā paredzēts jebkāds cits tā spēkā esamības iestāšanos atliekošs nosacījums, kura izpildi Izpildītājs uz Nodrošinājuma dokumentu oriģinālu iesniegšanas dienu nav Pasūtītājam pierādījis, tad atzīstams, ka Nodrošinājums nav Pasūtītājam iesniegts.

6.10. Darbu izpildes termiņa pagarinājuma gadījumā Izpildītājs attiecīgi pagarina arī Līguma izpildes nodrošinājuma termiņu tā, lai tas būtu derīgs vismaz 4 (četras) kalendārās nedēļas pēc pagarinātā Darbu izpildes termiņa beigām, un Nodrošinājumu iesniedz Pasūtītājam ne vēlāk kā 10 (desmit) darba dienu laikā pēc Līguma grozījumu noslēgšanas. 

6.11. Ja Līguma summa tiek palielināta, nodrošinājuma summa tiek attiecīgi palielināta, un Izpildītājs iesniedz Pasūtītājam attiecīgu palielinātai Līguma summai atbilstoši grozītu Līguma izpildes Nodrošinājumu un tā apmaksu apliecinošu dokumentu ne vēlāk kā 10 (desmit) darba dienu laikā pēc Līguma summas izmaiņu apstiprināšanas dienas.

6.12. Gadījumā, ja Izpildītājs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.

6.13. Pasūtītājam ir tiesības izmantot Līguma 6.1. un 6.2. punktā minēto Nodrošinājumu tādu Izpildītāja finansiālo saistību dzēšanai, kuras izriet no šī Līguma vai normatīvajiem aktiem saistībā ar šo Līgumu, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.

6.14. Izpildītājs garantē Darbu, tai skaitā pielietoto materiālu,  atbilstību Latvijas Republikā spēkā esošajām obligātajām nekaitīguma un preču drošuma prasībām. Izpildītājs ir atbildīgs par visiem defektiem un Pasūtītājam nodarītiem tiešajiem zaudējumiem, kas rodas vai var rasties šādas neatbilstības gadījumā. Izpildītājs garantē, ka izpildītie Darbi būs kvalitatīvi, funkcionāli izmantojami, atbildīs Līgumā noteiktajiem parametriem.

6.15. Garantijas perioda garantijas iesniegšana Pasūtītājam ir priekšnosacījums pēdējā maksājuma (galīgā norēķina) veikšanai.

6.16. Izpildīto Darbu un pielietoto būvizstrādājumu garantijas termiņš saskaņā ar Izpildītāja Iepirkumā iesniegto Piedāvājumu ir __ (___________) mēneši (ne mazāk kā 36 (trīsdesmit seši) mēneši) no  Darbu pieņemšanas – nodošanas akta parakstīšanas brīža. 

6.17. Izpildītājs nodrošina, ka saskaņā ar Ministru kabineta 2014. gada 19.augusta noteikumiem Nr.502 “Noteikumi par būvspeciālistu un Būvdarbu veicēju civiltiesiskās atbildības obligāto apdrošināšanu” visā Līguma darbības laikā un garantijas termiņa laikā spēkā būs Izpildītāja darbības un būvspeciālistu darbības civiltiesiskās atbildības apdrošināšanas polise par iespējamiem Pasūtītājam vai trešajām personām nodarītajiem zaudējumiem. Civiltiesiskās atbildības apdrošināšanas līgumu Izpildītājs slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai. 
6.18. Pēc apdrošināšanas atlīdzības izmaksas trešajai personai Izpildītāja pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.

6.19. Darbu laikā defektu konstatēšana un defektu novēršana tiek konstatēta ar aktu, kura sastādīšanā piedalās Pasūtītāja un Izpildītāja pārstāvji.

6.20. Pasūtītājs informē Izpildītāju par visiem Darbu garantijas laikā atklātajiem defektiem un to radītajiem bojājumiem.

6.21. Izpildītājs apņemas Pasūtītājam pieņemamā termiņā, par ko Puses atsevišķi rakstveidā vienojušās, uz sava rēķina novērst bojājumus vai citas nepilnības, kuras Objektā vai Darbos tiek konstatētas Darbu garantijas laikā pie pareizas Darbu un Objekta ekspluatācijas, un uz kurām ir attiecināma šajā Līgumā noteiktā garantija.

6.22. Ja defektu novēršana netiek uzsākta noteiktajā termiņā, Pasūtītājam ir tiesības defektu novēršanai pieaicināt trešo personu, ievērojot Publisko iepirkumu likumu un Līguma nosacījumus par zaudējumu aprēķināšanas un atlīdzināšanas kārtību.

6.23. Ja Pasūtītājs garantijas laikā konstatē bojājumus, par to tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 2 (divām) dienām, bet Puses var vienoties par citu termiņu defektu akta sastādīšanai. Avārijas vai citos ārkārtējos gadījumos Izpildītājam Objektā jāierodas nekavējoties (t.i., ne ilgāk kā 12 (divpadsmit) stundu laikā) pēc Pasūtītāja paziņojuma (rakstiska vai mutiska). Pie defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā vainīgā Puse.

6.24. Ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Par akta sastādīšanu tiek paziņots Izpildītājam, norādot vietu un laiku, kad akts ir ticis sastādīts.

7. Pušu atbildība

7.1. Parakstot Līgumu, Izpildītājs apliecina, ka ir veicis visas nepieciešamās darbības un aprēķinus, lai nodrošinātu Darbu veikšanu par Līgumā minēto līguma summu, ar visiem riskiem, tai skaitā iespējamiem sadārdzinājumiem, kuri var rasties paredzēto Darbu veikšanai, lai nodrošinātu Darbu izpildi atbilstoši Līguma noteikumiem. 
7.2. Ja Izpildītāja vainas dēļ tiek kavēts Darbu izpildes termiņš un 6.2. punktā minētais Nodrošinājums nav iesniegts Līgumā noteiktajā termiņā vai citā termiņā, par kuru Puses ir vienojušās, Pasūtītājam ir tiesības ieturēt līgumsodu par katru nokavēto saistību izpildes dienu 0,1 % (nulle, komats, viens procents) apmērā no Līguma summas (bez PVN), bet kopējam līgumsoda apmēram nepārsniedzot 10% (desmit procentus) no Līguma summas (bez PVN), rakstiski par to informējot (norādot pamatojumu un aprēķina kārtību) Izpildītāju un izrakstot rēķinu soda naudas apmērā vai ieturot to no pēdējā maksājuma rēķina. Līgumsods neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radusies tā vainas dēļ. Šī punkta noteikumi neattiecas uz gadījumu, kad Puses ir vienojušās par termiņa pagarinājumu. 
7.3. Ja Izpildītājs nepilda Līgumu vai ja Līgums tiek pārtraukts Izpildītāja vainas dēļ, Pasūtītājam ir tiesības realizēt Līguma 6.1. un 6.2 punktā minēto Nodrošinājumu Līgumā noteikto Izpildītāja finansiālo saistību segšanai.
7.4. Ja Pasūtītājs bez pamatojuma neveic maksājumus Līgumā noteiktajos termiņos, Pasūtītājs maksā Izpildītājam līgumsodu 0,1% (nulle, komats, viens procents) no nokavēto maksājumu summas par katru nokavējuma dienu no savlaicīgi neapmaksātā rēķina, bet ne vairāk kā 10% (desmit procenti) Līguma 3.1.punktā norādītās līgumcenas. 

7.5. Gadījumā, ja Izpildītājs vienpusēji izbeidz Līgumu vai Līgums tiek  izbeigts Izpildītāja vainas dēļ, Izpildītājs maksā Pasūtītājam līgumsodu par saistību neizpildi 10% (desmit procenti) no Līguma 3.1.punktā noteiktās līguma summas. 

7.6. Izpildītājs ir pilnīgi atbildīgs par Līguma izpildi un tā termiņu ievērošanu. Izpildītājs ir pilnīgi atbildīgs arī tad, ja tas pieaicina Līguma gaitā apakšuzņēmējus. Izpildītājs pilnībā atbild par apakšuzņēmēju darbību un to radītajām sekām.

7.7. Līgumsoda samaksa neatbrīvo Puses no pienākuma izpildīt Līguma saistības.

7.8. Līgumā paredzēto līgumsodu samaksu Izpildītājs un/vai Pasūtītājs veic 5 (piecu) darba dienu laikā pēc attiecīgā rēķina saņemšanas. Pasūtītājs ir tiesīgs ieturēt līgumsodu no Izpildītājam izmaksājamās summas par Darbu izpildi. 

8. Nepārvarama vara

8.1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc līguma parakstīšanas dienas kā posts vai nelaime, kuru nebija iespējams ne paredzēt ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).

8.2. Puses nav pakļautas zaudējumu atlīdzībai vai līguma atcēlumam saistību neizpildes gadījumā tieši tādā apjomā, kādā līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad kāda no Pusēm nokavējusi saistību izpildi.

8.3. Ja izceļas nepārvaramas varas situācija, Izpildītājs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Izpildītājam ir jāturpina pildīt savas saistības saskaņā ar līgumu tādā apmērā, kādā to nav ierobežojuši nepārvaramas varas apstākļi. 

8.4. Jebkurai no Pusēm jāveic visas nepieciešamās darbības, lai līdz minimumam samazinātu līguma izpildes atlikšanu nepārvaramas varas apstākļu iestāšanās dēļ. 

8.5. Ja nepārvaramas varas apstākļi pastāv ilgāk par 30 (trīsdesmit) dienām, Puses var vienoties par līguma darbības apturēšanu vai pārtraukšanu.

9. Līguma izpildē apakšuzņēmēja iesaistīšana un nomaiņas kārtība

9.1. Darbu veikšanai Izpildītājs piesaista savā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veikto Darbu atbilstību šī Līguma prasībām.

9.2. Pēc Līguma noslēgšanas Izpildītājs atbilstoši Publisko iepirkumu likuma 62. pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, informējot par to Pasūtītāju vismaz 10 (desmit) darba dienas iepriekš.

9.3. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju (t. sk. minot objektīvus apstākļus personāla vai apakšuzņēmēja nomaiņai) un pievienojot dokumentus, kas nepieciešami lēmuma pieņemšanai.

9.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.

9.5. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Iepirkuma procedūrā.

9.6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

9.6.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;

9.6.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
9.6.3. piedāvātais apakšuzņēmējs, kura veicamo darbu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
9.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

9.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

9.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

9.9. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

10. Līgumu izbeigšana un grozīšana

10.1. Līgums var tikt izbeigts, Pusēm savstarpēji rakstiski vienojoties, vai arī Līgumā noteiktajā kārtībā.

10.2. Pasūtītājam ir tiesības 10 (desmit) darba dienas iepriekš ar rakstveida paziņojumu Izpildītājam, paziņot par konstatēto saistību neizpildīšanu, visa līguma vai tā daļas pārtraukšanu pirms termiņa:

10.2.1. ja Izpildītājs Līgumā noteiktajos termiņos nav izpildījis kādas savas saistības saskaņā ar līgumu, vai neievēro Tehnisko specifikāciju prasības, vai nespēj veikt Darbus līgumā noteiktajos termiņos – ar nosacījumu, ka Izpildītājs 10 (desmit) darba dienu laikā no attiecīgā paziņojuma saņemšanas nav novērsis konstatēto saistību neizpildīšanu; 

10.2.2. ja Izpildītājs ir atzīts par maksātnespējīgu vai tiek uzsākta tā bankrota procedūra, vai likvidācija;

10.2.3. ja Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus; 

10.2.4. ja Izpildītājs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi; 

10.2.5. ja Izpildītājs Pasūtītājam nodarījis zaudējumus; 
10.2.6. ja ārvalstu finanšu instrumenta vadībā iesaistīta iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju 25 (divdesmit pieci) % vai lielākā apmērā no līgumcenas, un minētā korekcija izriet no Izpildītāja pieļauta Līguma pārkāpuma; 

10.2.7. ja ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 (viens simts) % apmērā;

10.2.8. ja Izpildītājs ir patvaļīgi pārtraucis Līguma izpildi un ilgāk par 10 (desmit) dienām nepamatoti pārtrauc Darbus, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē; 

10.2.9. ārējā normatīvajā aktā noteiktajos gadījumos;

10.2.10.  ja Līgumu nav iespējams izpildīt tādēļ, ka Līguma izpildes laikā Izpildītājam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.3. Līgums tiek izbeigts arī, ja Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai. 

10.4. Šī Līguma 10.2.-10.3.punktā minētā līguma laušana neierobežo Pasūtītāja tiesības uz zaudējumu atlīdzību vai līgumsodu. 

10.5. Ja Līgums tiek izbeigts, Izpildītājs nekavējoties pārtrauc Darbus, un, piedaloties Pasūtītāja un Izpildītāja norīkotajām atbildīgajām amatpersonām, tiek sastādīts akts par izpildītajiem Darbu apjomiem no Līguma sākuma. Pasūtītājs samaksā Izpildītājam par visiem līdz Līguma izbeigšanas brīdim kvalitatīvi paveiktajiem Darbiem.

10.6. Gadījumā, ja Pasūtītājs nokavē maksājumu veikšanas termiņu vairāk par 30 (trīsdesmit) dienām, Izpildītājam ir tiesības vismaz 10 (desmit) darba dienas iepriekš ar ierakstītu vēstuli brīdināt Pasūtītāju par Līguma laušanu.

10.7. Puses, savstarpēji vienojoties, ir tiesīgas izdarīt izmaiņas līgumā, ievērojot Publisko iepirkumu likuma 61.pantā noteikto attiecībā uz grozījumu veikšanu līgumā. Ikviena līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi līgumā kļūst par šī līguma neatņemamu sastāvdaļu. 

10.8. Līgumcenas grozījumi pieļaujami 25% (divdesmit pieci procenti) apmērā, ja Darbu veikšanas laikā Pasūtītājs konstatē, ka ir nepieciešami papildu Darbi, kas nebija sākotnēji iekļauti Tāmē, un bez to veikšanas nav iespējams sasniegt kvalitatīvu Darbu rezultātu vai pretēji – nepieciešams samazināt Darbu apjomu un veikt tehnisko risinājumu izmaiņas, vai ir atklājušies tādi apstākļiem, kurus iepriekš nebija iespējams paredzēt.
10.9. Darbu izpildes termiņi var tikt pagarināti pēc Pušu rakstiskas vienošanās, ja:

10.9.1. Darbu izpildi tieši ietekmē nelabvēlīgi klimatiskie apstākļi, kuru dēļ nav iespējams veikt Darbus atbilstoši būvdarbu tehnoloģijai;

10.9.2. no Izpildītāja neatkarīgu apstākļu dēļ ar kompetentas institūcijas lēmumu Darbi tiek apturēti uz laiku līdz Darbu veikšanas rezultātā blakus esošajā būvē radušos bojājumu novēršanai;

10.9.3. no Izpildītāja neatkarīgu apstākļu dēļ būvlaukumā tiek veikti avārijas darbi, proti, darbi, lai novērstu iepriekš neplānotus inženierkomunikāciju un/ vai būvkonstrukciju bojājumus, kas var izraisīt cilvēku nelaimes gadījumus vai materiālus zaudējumus;

10.9.4. būvlaukumā Darbu izpildes laikā tiek atrasti sprādzienbīstami priekšmeti, kuru izņemšana ilgst vairāk kā 2 (divas) darba dienas;

10.9.5. būvlaukumā Darbu izpildes laikā tiek atrastas arheoloģiskās vērtības, kuru izņemšana ilgst vairāk kā 2 (divas) darba dienas;

10.9.6. būvlaukumā Darbu izpildes laikā tiek konstatēti būtiski šķēršļi (pazemes pamati, nedarbojošās komunikācijas u.tml.), kuri neļauj turpināt Darbus Līgumā paredzētajā izpildes termiņā un kuru esamība nebija paredzēta tehniskajā specifikācijā;

10.9.7. Pasūtītājs rīko publisko iepirkumu papildu būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus būvdarbu veidus un bez kuru izpildes tiktu kavēta Līgumā paredzētu Darbu izpilde;

10.9.8. Darbu izpildes termiņa kavējums radies Pasūtītāja vainas dēļ.

10.10. Līguma izpildes termiņa pagarinājumu aprēķina tikai un vienīgi uz to laika posmu, kurā eksistē Līguma 10.9. apakšpunktā minētais šķērslis. Ja vienlaikus pastāv vairāki iemesli, kuri dod tiesības uz Līguma izpildes termiņa pagarinājumu, Izpildītājs nav tiesīgs uz pilnu pagarinājumu par katru iemeslu atsevišķi, un Līguma izpildes termiņš var tikt pagarināts tikai uz vienu (garāko) no tiem. Izpildītājam jādara viss iespējamais, lai līdz minimumam samazinātu Līguma izpildes termiņa pagarinājumu.

11. Citi noteikumi

11.1. Ja kāds no līguma noteikumiem zaudē spēku tiesību aktu grozījumu gadījumā, līgums nezaudē spēku tā pārējos punktos, un šajā gadījumā Puses piemēro līgumu atbilstoši spēkā esošajiem tiesību aktiem.

11.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no līgumā minētajiem Pušu rekvizītiem, telefons, e-pasta adrese u.c., tad Puses nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā līgumā esošo informāciju par otru Pusi. Šajā punktā minētie nosacījumi attiecas arī uz līgumā un tā pielikumos minētajiem Pušu pārstāvjiem un to rekvizītiem.

11.3. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Gadījumā, ja kāda no Pusēm tiek reorganizētas vai likvidētas, līgums paliek spēkā un tā noteikumi ir saistoši Pušu tiesību un saistību pārņēmējiem. 

11.4. Strīdus, kas rodas šī līguma izpildes gaitā vai sakarā ar šo līgumu, Puses risina savstarpēju pārrunu ceļā 10 (desmit) dienu laikā. Ja vienošanās netiek panākta, tad strīdu risina tiesā.

11.5. Puses nav tiesīgas nodot savas saistības, kas saistītas ar šo līgumu un izriet no tā, trešajai personai.

11.6. Kontaktpersona no Pasūtītāja puses: ______, kontakttālrunis: _______, e-pasts: __________;

11.7. Kontaktpersona no Izpildītāja puses: ________, kontakttālrunis: _______, e-pasts: ___________.

11.8. Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu.

11.9. Līgumam ir divi pielikumi, kas ir neatņemamas līguma sastāvdaļas:

11.9.1. 1.pielikums – Darbu apjomu saraksts (Tāme);

11.9.2. 2.pielikums – Tehniskā specifikācija;
11.9.3. 3.pielikums - Līguma izpildes garantija par līgumsaistību izpildi 10 (desmit) % apmērā no Līguma summas (bez PVN) (Izpildītājam jāiesniedz Pasūtītājam ne vēlāk kā 10 (desmit) darba dienu laikā pēc Līguma noslēgšanas).
12. Pušu juridiskās adreses un rekvizīti:

